arnastofnun/IGC-2024 huggingface dataset:
S-4/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 10. janúar 2017, á hendur K-x-x K-x-x, kt. 000000-0000, Grundartanga 23, Mosfellsbæ, fyrir eftirtalin brot:

1. Umferðarlagabrot, með því að hafa fimmtudaginn 17. nóvember 2016 ekið bifreiðinni JP-222 án þess að hafa öðlast ökurétt austur Vesturlandsveg í Reykjavík, við Húsasmiðjuna, þar sem lögregla stöðvaði aksturinn og að hafa ekið bifreiðinni umrætt sinn án þess að hún væri í lögmæltu ástandi en stöðuljós loguðu ekki aftan á bifreiðinni.

Telst brot þetta varða við 1. mgr. 48. gr. og 1., sbr. 2. og 3. mgr. 59. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

2. Þjófnað, með því að hafa laugardaginn 3. desember 2016 í verslun Krónunnar, Háholti 13-15, Mosfellsbæ, í félagi við D-x-x K-x-x stolið mat- og snyrtivörum að verðmæti kr. 25.328.

Telst brot þetta varða við 244. gr. almennra hegningarlaga nr. 19/1940.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í janúar 1974. Samkvæmt framlögðu sakavottorði, dagsettu 3. janúar 2017, var honum, 7. júlí 2016, gert að sæta sektarrefsingu með lögreglustjórasátt vegna þjófnaðarbrots.

Að því virtu og með hliðsjón af sakarefni þessa máls þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-x-x K-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf
S-511/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. september sl., á hendur A-kvk-þgf B-kvk-þgf P-kvk-þgf, kt. 000000-0000, Efstasundi 2, Reykjavík, fyrir umferðarlagabrot í Reykjavík á árinu 2017 með því að hafa laugardaginn 18. mars ekið bifreiðinni YR-240 án ökuréttinda, undir áhrifum áfengis og óhæf um að stjórna henni örugglega vegna áhrifa ávana- og fíkniefna (í blóði mældist vínandi 0,82 ‰ og tetrahýdrókannabínól 3,2 ng/ml) vestur Laugarlæk, rétt við Laugarnesveg, uns lögregla stöðvaði aksturinn.

Telst þetta varða við 1. mgr. 48. gr., 1. mgr., sbr. 2. mgr. 45. gr. a. og 1. mgr., sbr. 2. mgr., 45. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 5. gr. laga nr. 66/2006 og 3. gr. laga nr. 24/2007.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærða krefst vægustu refsingar sem lög leyfa.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í apríl 1990. Samkvæmt framlögðu sakavottorði, dagsettu 12. september 2017, hefur henni verið gert að sæta sektarrefsingu með lögreglustjórasáttum, í tvígang vegna aksturs undir áhrifum áfengis og/eða ávana- og fíkniefna.

Með hliðsjón af framangreindu, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 30 daga.

Með vísan til lagaákvæða í ákæru er ákærða svipt ökurétti ævilangt frá birtingu dóms þessa að telja.

Ákærða greiði 99.967 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, A-kvk-nf B-kvk-nf P-kvk-nf, sæti fangelsi í 30 daga.

Ákærða er svipt ökurétti ævilangt frá birtingu dómsins að telja.

Ákærða greiði 99.967 krónur í sakarkostnað.

L-kvk-nf R-kvk-nf S-kvk-nf
S-512/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. september 2017, á hendur I-x-x S-x-x, kt. 000000-0000, Kirkjubraut 1, Seltjarnarnesi, fyrir eftirgreind umferðarlagabrot á árinu 2017, með því að hafa:

1. Þriðjudaginn 28. mars í Garðabæ ekið bifreiðinni JP-222 sviptur ökurétti vestur Vífilsstaðaveg á vegarkafla rétt við Hafnarfjarðarveg uns lögregla stöðvaði aksturinn.

2. Þriðjudaginn 25. apríl á Seltjarnarnesi ekið bifreiðinni JP-222 sviptur ökurétti vestur Eiðsgranda áleiðis að Austurströnd uns lögregla stöðvaði aksturinn.

Teljast brot í báðum liðum varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1979. Samkvæmt framlögðu sakavottorði, dagsettu 12. september 2017, hefur hann ítrekað verið sakfelldur fyrir að aka sviptur ökurétti, nú síðast með dómi Héraðsdóms Reykjavíkur, uppkveðnum 5. apríl 2017. Það brot sem ákærði er sakfelldur fyrir í þessu máli, samkvæmt fyrsta tölulið ákæru, var framið fyrir uppkvaðningu dómsins og verður ákærða því dæmdur hegningarauki hvað það brot varðar, samkvæmt ákvæðum 78. gr. almennra hegningarlaga nr. 19/1940.

Með hliðsjón af sakarefni málsins, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í fjóra mánuði og 15 daga.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 168.640 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðar-saksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-x-x S-x-x, sæti fangelsi í fjóra mánuði og 15 daga.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 168.640 krónur.

L-kvk-nf R-kvk-nf S-kvk-nf
S-513/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. september 2017, á hendur P-kk-þgf S-kk-þgf, kt. 000000-0000, Kleppsvegi 4, Reykjavík, fyrir eftirgreind umferðarlagabrot í Reykjavík, með því að hafa:

1. Mánudaginn 28. nóvember 2016 ekið bifreiðinni RG-379 sviptur ökurétti austur Hringbraut á vegarkafla rétt við Bústaðaveg.

2. Miðvikudaginn 10. maí 2017 ekið bifreiðinni RG-379 sviptur ökurétti um Laugaveg uns lögregla stöðvaði aksturinn.

Teljast brot í báðum liðum varða við 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1971. Samkvæmt framlögðu sakavottorði, dagsettu 12. september 2017, á hann að baki nokkurn sakaferil og hefur hann margítrekað verið fundinn sekur um að aka sviptur ökurétti. Nú síðast var hann dæmdur í fangelsi í níu mánuði, skilorðsbundið til þriggja ára, með dómi Héraðsdóms Reykjaness, uppkveðnum 20. desember 2013. Með brotum sínum nú hefur ákærði rofið framangreint skilorð og verður refsingin því tekin upp og ákærða gerð refsing í einu lagi, sbr. 60. og 77. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 12 mánuði.

Engan sakarkostnað leiddi af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, P-kk-nf S-kk-nf, sæti fangelsi í 12 mánuði.

L-kvk-nf R-kvk-nf S-kvk-nf
S-517/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. september 2017, á hendur B-x-x J-x-x R-x-x S-x-x, kennitala 000000-0000, Karlagötu 15, Reykjavík, fyrir fíkniefnalagabrot, með því að hafa að morgni mánudagsins 5. júní 2017, á heimili ákærða að Karlagötu 15 í Reykjavík, haft í vörslum sínum í sölu- og dreifingarskyni 3,3 g af Ecstasy, 6,71 g af kannabisstönglum og 196,05 g af marijúana sem lögreglan fann við leit á heimili ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 3,3 g af Ecstasy, 6,71 g af kannabisstönglum og 196,05 g af maríhúana samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði krefst vægustu refsingar sem lög leyfa.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í maí 1991. Samkvæmt framlögðu sakavottorði, dagsettu 19. september 2017, á hann að baki nokkurn sakaferil og hefur honum margoft verið gerð refsing fyrir fíkniefnalagabrot. Ákærði hefur játað brot sín greiðlega og er það virt til refsilækkunar.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 30 daga. Að virtum sakaferli ákærða þykja ekki efni til að skilorðsbinda refsinguna.

Með vísan til lagaákvæða í ákæru eru gerð upptæk til ríkissjóðs 3,3 g af Ecstasy, 6,71 g af kannabisstönglum og 196,05 g af marijúana, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, A-kk-ef K-kk-ef F-kk-ef hdl., 126.480 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-x-x J-x-x R-x-x S-x-x, sæti fangelsi í 30 daga.

Upptæk eru gerð til ríkissjóðs 3,3 g af Ecstasy, 6,71 g af kannabisstönglum og 196,05 g af marijúana.

Ákærði greiði málsvarnarþóknun skipaðs verjanda síns, A-kk-ef K-kk-ef F-kk-ef hdl., 126.480 krónur.

L-kvk-nf R-kvk-nf S-kvk-nf
S-518/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. september 2017, á hendur J-kk-þgf Þ-kk-þgf, kennitala 000000-0000, Fagrahvammi, Hafnarfirði, fyrir fíkniefnalagabrot, með því að hafa aðfaranótt fimmtudagsins 5. janúar 2017, á heimili ákærða að Fagrahvammi við Herjólfsgötu í Hafnarfirði, haft í vörslum sínum 215,42 g af amfetamíni og 79,65 g af marijúana sem lögreglan fann við leit á heimili ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 215,42 g af amfetamíni og 79,65 g af marijúana samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í ágúst 1953. Samkvæmt framlögðu sakavottorði, dagsettu 19. september 2017, hefur honum í samtals sjö skipti verið gert að sæta sektarrefsingu með lögreglustjórasáttum, vegna fíkniefnalagabrota. Nú síðast gekkst hann undir sekt með lögreglustjórasátt, 10. apríl 2017, fyrir brot gegn 2. sbr. 5. og 6. gr. laga nr. 65/1974 um ávana- og fíkniefni. Það brot sem ákærði er sakfelldur fyrir í þessu máli var framið fyrir gerð sáttarinnar og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940.

Með hliðsjón af framangreindu og að teknu tilliti til greiðrar játningar ákærða, sakarefni málsins sem og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 90 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 215,42 g af amfetamíni og 79,65 g af marijúana, sem lögregla lagði hald á við rannsókn málsins.

Engan sakarkostnað leiddi af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf Þ-kk-nf, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 215,42 g af amfetamíni og 79,65 g af marijúana.

L-kvk-nf R-kvk-nf S-kvk-nf
S-519/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. september 2017, á hendur L-kvk-þgf L-kvk-þgf T-x-x B-x-x, kennitala 000000-0000, Hrafnhólum 4, Reykjavík, fyrir fíkniefnalagabrot, með því að hafa að kvöldi mánudagsins 17. júlí 2017, að Hrafnhólum 4, í Reykjavík, haft í vörslum sínum, í sölu og dreifingarskyni, 12 kannabisplöntur og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmdur til refsingar og til greiðslu alls sakarkostnaðar. Krafist er upptöku á 12 kannabisplöntum, 4 straumbreytum, 4 gróðurhúsalömpum, 1 loftsíu, 2 tjöldum, 5 tímarofum og 3 viftum, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærða krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er háttsemin réttilega heimfærð til refsiákvæða í ákæru.

Ákærða er fædd í október 1977. Hún hefur ekki áður gerst sek um refsivert brot.

Með hliðsjón af sakarefni þessa máls, greiðrar játningar ákærðu og umfangs þeirra ávana- og fíkniefna sem tilgreind eru í ákæru þykir refsing ákærðu hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 2/1955.

Með vísan til lagaákvæða í ákæru er gert upptækt til ríkissjóðs 12 kannabisplöntur, 4 straumbreytar, 4 gróðurhúsalampar, 1 loftsía, 2 tjöld, 5 tímarofar og 3 viftur, sem lögregla lagði hald á við rannsókn málsins.

Ákærða greiði 162.246 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, L-kvk-nf L-x-x T-x-x B-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Upptækt er gert til ríkissjóðs 12 kannabisplöntur, 4 straumbreytar, 4 gróðurhúsalampar, 1 loftsía, 2 tjöld, 5 tímarofar og 3 viftur.

Ákærða greiði 162.246 krónur í sakarkostnað.

L-kvk-nf R-kvk-nf S-kvk-nf
S-520/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. september 2017, á hendur Þ-kk-þgf B-kk-þgf Þ-kk-þgf, kennitala 000000-0000, Hamratúni 9, 270 Mosfellsbæ, fyrir fíkniefnalagabrot, með því að hafa miðvikudaginn 19. júlí 2017 að Borgarholtsbraut 20 í Kópavogi og í bifreiðinni ZV-216 sem stóð utan við Borgarholtsbraut 20, haft í vörslum sínum í sölu- og dreifingarskyni 172 stk af Ecstasy sem lögreglan fann við leit.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 172 stk af Ecstasy samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars 1985. Sakaferill hans hefur ekki áhrif við ákvörðun refsingar í þessu máli.

Með hliðsjón af sakarefni þessa máls, greiðri játningu ákærða og umfangi þeirra ávana- og fíkniefna sem tilgreind eru í ákæru þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 172 stk. af Ecstasy, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, A-kk-ef K-kk-ef F-kk-ef hdl, 105.400 krónur, að meðtöldum virðisaukaskatti, og 83.222 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf B-kk-nf Þ-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 172 stk. af Ecstasy.

Ákærði greiði málsvarnarþóknun skipaðs verjanda síns, A-kk-ef K-kk-ef F-kk-ef hdl., 105.400 krónur og 83.222 krónur í annan sakarkostnað.

L-kvk-nf R-kvk-nf S-kvk-nf
S-552/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 3. október 2017, á hendur S-kk-þgf B-kk-þgf S-kk-þgf, kt. 000000-0000, Perlukór 3a, Kópavogi, með dvalarstað að Hraunbæ 106, Reykjavík,

fyrir umferðarlagabrot í Reykjavík með því að hafa aðfaranótt þriðjudagsins 9. maí 2017 ekið bifreiðinni ME-107 sviptur ökurétti og undir áhrifum áfengis (vínandamagn í blóði 1,70 ‰) norður Vesturberg uns aksturinn var stöðvaður skömmu síðar á bifreiðastæði við Vesturberg 128.

Telst þetta varða við 1. sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1987. Hann á að baki nokkurn sakaferil og samkvæmt framlögðu sakavottorði, dagsettu 27. september 2017, hefur hann ítrekað sætt refsingu fyrir brot gegn 45. gr. og 45. gr. a. og 48. gr. umferðarlaga nr. 50/1987.

Með hliðsjón af framangreindu, greiðri játningu ákærða og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í fimm mánuði og 15 daga.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dóms þessa að telja.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 105.400 krónur, að meðtöldum virðisaukaskatti, og 24.255 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf B-kk-nf S-kk-nf, sæti fangelsi í fimm mánuði og 15 daga.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 105.400 krónur og 24.255 krónur í annan sakarkostnað.

L-kvk-nf R-kvk-nf S-kvk-nf